open-index/open-wikipedia-markdown huggingface dataset:
स्विफ्ट

**सोसाइटी फॉर वल्डवाइड इंटरबैंक फिनांशियल टेलिकम्युनिकेशन** (Society for Worldwide Interbank Financial Telecommunication), जेकरा संछेप में **स्विफ्ट** (SWIFT), आ कानूनी रूप से **S.W.I.F.T. SCRL** के नाँव से जानल जाला, बेल्जियम के एगो कोऑपरेटिव सोसाइटी हवे जे दुनियाभर के बैंक सभ के बीचा में बिचौलिया के काम करे ला। ई सॉफ्टवेयर आ सर्विस भी देला, फ़ाइनान्शियल संस्था सभ के। अइसन बेवस्था खातिर एकर आपन प्रोपरेटरी "SWIFTNet" बाटे। एकरे अलावा की ISO 9362 बिजनेस पहिचानक कोड (BICs) उपलब्ध करावे ला जिनहन के पापुलर भासा में स्विफ्ट कोड ("SWIFT codes") कहल जाला। स्विफ्ट ट्रांसफर के इंटरनेशनल मनी ट्रांसफर भी कहल जाला।

## स्विफ्ट प्रतिबंध
एक किसिम के प्रतिबंध भा बैन हवे। एकरा के स्विफ्ट सैंक्शन (SWIFT sanctions) भी कहल जाला। ई एक किसिम के रोक हवे जेकरा चलते कौनों देस के बैंक सभ के स्विफ्ट पेमेंट सिस्टम के इस्तेमाल से बहरें क दिहल जाला।

एह बैन के इस्तेमाल 2012 में ईरान के खिलाफ़ कइल गइल रहल। फरवरी 2022 में रूस के बैंक सभ पर सीमित तरीका से ई प्रतिबंध लगावल गइल, हालाँकि, पूरा तरीका से रूसी बैंक सभ के एह सिस्टम से बाहर ना कइल गइल।
 

## संदर्भ

श्रेणी:इंटरनेशनल ऑर्गेनाइजेशन
श्रेणी:टेलीकम्यूनिकेशन
ब्रसेल्स

**ब्रसेल्स** भा **ब्रुसेल्स** () बेल्जियम देस में एगो क्षेत्र हवे। एकरा के **ब्रुशेल्ल**  चाहे **ब्रशेल्ल**  भी बोलल जाला। बेल्जियम के राजधानी ब्रसेल्स शहर एकर एगो हिस्सा हवे।

## संदर्भ

श्रेणी:बेल्जियम
ब्रसेल्स शहर

**ब्रसेल्स शहर** () यूरोप के बेल्जियम देस के एगो बड़हन इलाका ब्रसेल्स के केंद्र आ शहर हवे; ई बेल्जियम देस के राजधानी हवे।
नाटो

**नाटो** (NATO) जेकर पूरा नान **नॉर्थ अटलांटिक ट्रीटी ऑर्गेनाइजेशन** (North Atlantic Treaty Organization) हवे, एगो अंतरसरकारी सैनिक गठबंधन हवे। एकर अस्थापना उत्तरी अटलांटिक संधि पर दसखत के साथे 4 अप्रैल 1949 के भइल। बर्तमान में एह गठबंधन के सदस्य राज्य सभ में यूरोप के 27 गो देस, 2 गो अमेरिकी देस आ 1 ठो यूरेशियाई देस शामिल बाड़ें।

भोजपुरी में एकरे नाँव के मतलब होखी, **उत्तर अटलांटिक संधि संगठन**; एकरा के **नॉर्थ अटलांटिक एलायंस** (North Atlantic Alliance), मने कि **उत्तर अटलांटिक गठबंधन** भी कहल जाला।

एकरे अस्थापना के बादे से एकर सदस्य देस बढ़त गइलें आ सुरुआती 12 गो देसन से बढ़ि के अब 30 देस भ गइल बाड़ें। एकर सभसे नया सदस्य बने वाला देस उत्तर मैसिडोनिया बाटे जे 27 मार्च 2020 के एह में सामिल भइल। नाटो द्वारा खुद एह समय बोस्निया आ हर्जेगोविना, जॉर्जिया आ यूक्रेन के एह में शामिल होखे के इच्छा रखे वाला देस के रूप में मानल जा रहल बाटे। फरवरी 2022 में रूस के यूक्रेन पर हमला करे से पहिले रूसी राष्ट्रपति व्लादिमीर पुतिन के माँग रहल कि यूक्रेन, जॉर्जिया आ मोल्डोवा देसन के नाटो में न सामिल कइल जाय। कुल सदस्य देसन के अलावा 20&nbsp;देस नाटो के शांति प्रोग्राम में शामिल बाड़ें आ 15&nbsp;अउरी देस संस्थागत रूप से बार्ता के प्रोग्राम के हिस्सा बाड़ें। एकरे सगरी मेंबर स्टेट सभ के कुल एकट्ठा मलेटरी खर्चा के अनुमान 2020 में बैस्विक खर्चा के 57% रहल। इहो संकल्प रहल कि हर मेंबर देस अपना जीडीपी के कम से कम 2% हिस्सा 2024 ले रक्षा-प्रतिरक्षा के मद में जरूर से खर्चा करी।

## इहो देखल जाय
* नाटो के सदस्य देश

## संदर्भ

## बाहरी कड़ी

* 
* 
* 
* 
* 

श्रेणी:यूरोप के राजनीति
श्रेणी:यूरोप
श्रेणी:इंटरनेशनल ऑर्गेनाइजेशन
रूस-यूक्रेन युद्ध

**रूस-यूक्रेन युद्ध** चाहे **रूसी-युक्रेनियाई जुद्ध** () बर्तमान समय में चल रहल एगो जुद्ध बा जे लमहर समय ले जारी संकट आ संघर्ष, जे फरवरी 2014 में शुरू भइल रहे, के बाद अब जुद्ध के रूप ले लिहले बा। एह में एक ओर रूस आ रूस-समर्थक सेनाबल बाड़ें आ दुसरे ओर यूक्रेन बा। जुद्ध के इलाका वर्तमान समय में क्रीमिया आ डोनबास इलाका (दोनेत्स्क ओब्लास्त आ लोहान्स्क ओब्लास्त) बाड़ें जिनहन के अंतर्राष्ट्रीय समुदाय यूक्रेन देस के हिस्सा माने ला। एह इलाकन में तनाव के इस्थिति 2021-2022 में बढ़ल जब अइसन बुझाए सुरू भइल कि रूस यूक्रेन पर हमला करे चाहत बा। फरवरी 2022 में संकट गहिरा गइल जब रूस युक्रेन के अलगाववादी लोगन के कंट्रोल वाला एरिया में आपन सेना भेजे लागल। 24 फरवरी के रूस द्वारा यूक्रेन पर पूरा तरीका से जुद्ध के घोषणा क दिहल गइल।

## नोट


## संदर्भ

श्रेणी:रूस-यूक्रेन युद्ध
श्रेणी:यूक्रेन
श्रेणी:रूस
श्रेणी:यूरोप के राजनीति
दोनेत्स्क ओब्लास्त

**दोनेत्स्क ओब्लास्त** (; **डोनेत्स्क ओब्लास्ट**) पूरबी यूक्रेन में एगो प्रदेश (ओब्लास्त) बाटे। ई यूक्रेन से सभसे बेसी आबादी वाला प्रदेश हवे। एकर राजधानी दोनेत्स्क शहर हवे। एह पूरा प्रदेश के जनसंख्या लगभग 41 लाख बाटे। प्रदेश के कुल रकबा 26,517 किमी2 बा जे पूरा यूक्रेन के करीबन 4.4% हिस्सा हवे।

ई इतिहासी डोनबास इलाका के हिस्सा हवे; ई प्रदेश आ लुहान्स्क प्रदेश मिल के डोनबास क्षेत्र कहायँ। पहिले एकर नाँव स्टालिन के नाँव पर स्तालिनो ओब्लास्त रहल।

वर्तमान में ई आ लोहान्स्क ओब्लास्त दुनों यूक्रेन आ रूस के बीचा में बिबदित इलाका बाटे।

## संदर्भ

श्रेणी:यूक्रेन
श्रेणी:यूक्रेन के ओब्लास्त
उत्तर प्रदेश के झील सभ के लिस्ट

**[[उत्तर प्रदेश]]** एगो मैदानी राज्य हवे। इहाँ पावल जाए वाली झील निचाई वाला इलाका के पानी से भर जाए से बनल झील, नदी के छाड़न झील भा गोखुर झील, या फिन बनावटी झील हईं जिनहन के पानी के स्रोत खातिर चाहे सिंचनी खातिर बनावल गइल बाटे। बहुतसारा झील सभ के ताल कहल जाला। नीचे उत्तर प्रदेश के प्रमुख झील सभ के लिस्ट दिहल जात बा:

## लिस्ट

+
+झील
झील
रूस के यूक्रेन पर हमला, 2022

24 फरवरी 2022 के रूस द्वारा यूक्रेन पर बड़हन पैमाना पर हमला क दिहल गइल जे लमहर समय से चलत आ रहल रूस-यूक्रेन युद्ध के एगो बड़ पैमाना के घटना बाटे। एह हमला के तइयारी रूस द्वारा 2021 के सुरुआते में एह इलाका में सेना एकट्ठा करे से सुरू भइल; रूस के मांग रहल कि यूक्रेन के नाटो में मत सामिल कइल जाय। हमला करे के ठीक पहिले रूस द्वारा खुद-घोषित दू गो इलाका दोनेत्स्क पीपल्स रिपब्लिक आ लोहान्स्क पीपल्स रिपब्लिक के मान्यता दे दिहल गइल। एकरा बाद डोनबास इलाका में रूस के सेना हमला सुरू क दिहलस।

## प्रतिक्रिया
यूनाइटेड नेशंस के सेक्रेटरी जनरल एंटानियो गुटरेस रूस से आग्रह कइलें कि तत्काल हमला के रोक दिहल जाय, फ्रांस के आ अमेरिका के राजदूत लोग घोषणा कइल कि यूनाइटेड नेशंस के सिक्योरिटी काउंसिल (सुरक्षा परिषद) में प्रस्ताव ले आइल जाई। यूनाइटेड किंगडम, अमेरिका, कनाडा आ यूरोपियन युनियन एह हमला केबिना उकसावा के कइल हमला आ अनियाव भरल बतवले बाड़ें आ घोषणा कइले बाड़ें की रूस के खिलाफ कठोर प्रतिबंध लगावल जाई। फ्रांस, स्पेन, जापान, इटली, नार्वे, आ जॉर्जिया एकर निंदा कइले बाड़ें।

## संदर्भ

## बाहरी कड़ी

* यूक्रेन संकट और रूस का हमलाः कैसे क्या हुआ, अब तक क्या पता है, बीबीसी हिंदी पर
* रूस-यूक्रेन युद्ध में कौन सा देश किसके साथ है, डायेच विले पर

श्रेणी:रूस-यूक्रेन युद्ध
श्रेणी:यूक्रेन
श्रेणी:रूस
श्रेणी:यूरोप के राजनीति
जेट स्ट्रीम

**जेट स्ट्रीम** () ऊपरी वायुमंडल में चले वाली बहुत तेज हवा के धारा हईं जे सकेत आ लहरदार रस्ता पर चले लीं। पृथिवी के ऊपरी वायुमंडल में साधारण तौर पर बहे वाली हवा सभ के जियोस्ट्राफिक हवा कहल जाला, इनहने के बहुत सकेत पट्टी के रूप में कंसंट्रेट हो के बहे वाला रूप जेट धारा हईं, जबकि ऊपरी हवा सभ के आम बहाव ध्रुवन के इर्द-गिर्द पछुआ लहरदार हवा के रूप में होखे ला जिनहन के रॉस्बी वेव कहल जाला। इहे हवा सभ जब बहुत सकेत, कम चौड़ाई आ बहुत कम मोटाई के बहुत तेज बहे वाली धारा के रूप में बहे लागे लीं तब इनहन के जेट स्ट्रीम कहल जाला। पृथिवी के अलावा कुछ अउरी ग्रहन के वायुमंडल में भी जेट स्ट्रीम सभ के अनुमान लगावल गइल बाटे।

पृथिवी के वायुमंडल में जेट स्ट्रीम सभ के ऊँचाई लगभग ट्रोपोपॉज के लगे होखे ले। एह जेट स्ट्रीम सभ के मुख्य रूप से तीन किसिम में बाँटल गइल बा। ध्रुवीय फ्रंट जेट स्ट्रीम, उपोष्ण कटिबंधी (सबट्रॉपिकल) जेट स्ट्रीम, आ उष्णकटिबंधी पूरबी जेट स्ट्रीम।

जेट स्ट्रीम सभ साँप के चाल नियर लहरदार धारा में चले लीं, टूट के कई धारा के रूप से सके लीं, फिर से दुबारा जुड़ के एक धारा बन सके लीं आ इनहन के टूट के दूसर बनल धारा पहिली मूल धारा के बिपरीत दिसा में भी बह सके ला। ऊपरी वायुमंडल के ई हवा के धारा सभ जमीन के आसपास के मौसम के दसा के भरपूर तरीका से परभावित क सके लीं; खासतौर से चक्रवात सभ के बने आ उनहन के आगे बढ़े के रस्ता के परभावित करे में जेट स्ट्रीम सभ के बहुत योगदान होखे ला।

भारतीय मानसून पर जेट स्ट्रीम सभ के परभाव मानसून के बिस्फोट के रूप में देखल जाला जब हिमालय के दक्खिन में बहे वाली पछुआ जेट धारा उत्तर के ओर शिफ्ट होखे ले आ एकरे उत्तर भारत के ऊपर से गायब हो जाए के बाद अचानक मानसून के बरखा होखे सुरू होला। जाड़ा में पच्छिमी बिक्षोभ के रूप में आवे वाला उपोष्णकटिबंधी चक्रवात सभ के इहे पछुवा जेट परभावित करे लीं।

## संदर्भ

श्रेणी:वायुमंडल
श्रेणी:वायुमंडल के डायनामिक्स
श्रेणी:हवा
कीव

**कीव** () पूरबी यूरोप के देस यूक्रेन के राजधानी आ सभसे बड़ शहर हवे। ई शहर युक्रेन के उत्तर-बिचला हिस्सा में नीपर नदी के तीरे बसल बाटे। 1 जनवरी 2021 तक के अनुमान के मोताबिक एहिजा के कुल आबादी 2,962,180 रहल आ एह तरीका से ई यूरोप महादीप के शहर सभ में आबादी के हिसाब से सातवाँ अस्थान पर बाटे।

## संदर्भ


श्रेणी:यूरोप के राजधानी शहर
श्रेणी:यूरोप के शहर
काला सागर

**काला सागर** (; *ब्लैक सी*, शाब्दिक अरथ करिया सागर), भूमध्य सागर के एगो सीमांत सागर हवे जे यूरोप आ एशिया के बीचा में पड़े ला। ई बाल्कन के पूरुब में, पूरबी यूरोपीय मैदान के दक्खिन में आ दक्खिनी कॉकेशस आ अनातोलिया प्रायदीप के उत्तर में बाटे। एह में यूरोप के कई गो प्रमुख नदी गिरे लीं जइसे कि डेन्यूब, नीपर, नीस्टर आ डॉन नदी। एकरे तीरे पर छह गो देस बाड़ें हालाँकि एकर थाला जहाँ ले के पानी एह में आवे ला ऊ कई गो अउरी देसन में फइलल बाटे।

काला सागर के कुल रकबा  बाटे (बिना अजोव सागर के शामिल कइले) आ एकर अधिकतम गहिराई  बा, आ कुल आयतन  बाटे। एकरे किनारे के जमीन के ओर बढे पर तेजी से ऊँचाई बढ़े ले। एकरा दक्खिन में पोंटिक पहाड़ी क्षेत्र बा, पूरुब में कॉकेशस परबत के इलाका बा आ उत्तर में क्राइमिया के पहाड़ी इलाका बाड़ें। पच्छिमी किनारा के ओर छोट खन निचाई वाला बाढ़ मैदान वाला हिस्सा हवे। उत्तर में ई अजोव सागर से कर्च के जलजोड़ से जुड़ल बा जहाँ से पानी हासिल करे ला। दक्खिनी-पच्छिमी ओर एक ठो पातर जलजोड़ बास्पोरस हवे जे एकरा के मारमरा सागर से जोड़े ला आ एह ओर पानी के निकास होखे ला; मारमरा सागर अंत में खुद दार्दानेल्स जलजोड़ द्वारा एजियन सागर से जुड़े ला जे भूमध्य सागर के एगो उत्तरी भुजा निअर हवे। एजियन सागर के गम्हीर आ बेसी खारा पानी नीचे निचे काला सागर में बहे ला आ ऊपरी हिस्सा में कम खारा आ हलुक पानी काला सागर से एजियन सागर में जाला।

## संदर्भ


श्रेणी:यूरोप के सागर
श्रेणी:एशिया के सागर
श्रेणी:अटलांटिक महासागर के सागर
अजोव सागर

**अजोव सागर** () पूरबी यूरोप में एगो सागर बा। ई सागर पूरा तरीका से जमीन से घेराइल बाटे सिवाय लगभग चार किलोमीटर चाकर कर्च के जलजोड़ के, जे एकरा के काला सागर से जोड़े ला। कबो-काल्ह एकरा के काला सागर के उत्तरी बिस्तार मानल जाला। एकरा उत्तर-पच्छिम ओर यूक्रेन देस बाटे आ दक्खिन पूरुब में रूस देस बाटे। एह में डॉन नदी आ कुबान नदी आ के गिरे लीं आ एह सागर के पानी लगातार काला सागर में कर्च के जलजोड़ से हो के बहे ला।

ई दुनियाँ से सबसे छीछिल सागर हवे जेकर गहिराई बस  बाटे।

## संदर्भ

## किताबी स्रोत

* 

श्रेणी:यूरोप के सागर
श्रेणी:यूक्रेन
श्रेणी:रूस
श्रेणी:काला सागर
जलडमरू

240px|thumb|जिब्राल्टर जलजोड़
**जलजोड़**, **जलसंधि** चाहे **जलडमरू** (, *स्ट्रेट* ) अइसन भूगोलीय थलरूप हवे जे दू गो सागर भा सागर नियर बड़हन जलभंडार सभ के आपस में जोड़े ला। ई पानी वाला सकेत (narrow) हिस्सा होला जेकरे दुनों ओर बड़हन सागर भा झील होखे लें आ उनहन के पानी एह सकेत हिस्सा द्वारा जुड़ल रहे ला।

उदाहरण खातिर प्रशांत महासागर आ आर्कटिक महासागर के जोड़े वाला पातर पानी के हिस्सा बेरिंग जलजोड़ हवे जे अमेरिका आ रूस के बीचा में बाटे, उत्तर अमेरिका आ एशिया महादीप के अलग करे ला। एही तरीका से अटलांटिक महासागर आ भूमध्य सागर के जोड़े वाला जिब्राल्टर जलजोड़ परसिद्ध अइसन थलरूप बा जे अफिरका आ यूरोप महादीप के अलग करे ला।

जलजोड़ सभ रणनीतिक हिसाब से बहुत महत्व वाला होलें। 

## कुछ प्रमुख जलजोड़
* बेरिंग जलजोड़
* जिब्राल्टर जलजोड़
* पाक जलजोड़
* इंग्लिश चैनल
* सुंडा जलजोड़
* बास्पोरस जलजोड़

## गैलरी

Bering Strait.jpeg|बेरिंग जलजोड़ के सैटेलाइट इमेज
New Zealand relief map.jpg|न्यूजीलैंड के कुक जलजोड़
Strait of Dover map.png|इंग्लिश चैनल में डोवर स्ट्रेट
Cuba.A2002334.1625.250m.jpg|फ्लोरिडा जलजोड़ के सैटेलाइट फोटो
Mannar 79.03963E 9.52009N.jpg|भारत आ लंका के बीचा में मन्नार के खाड़ी आ पाक जलजोड़
Straße von Hormuz.jpg|होर्मुज जलडमरू


## संदर्भ


श्रेणी:थलरूप
श्रेणी:जलभंडार
श्रेणी:जलमंडल
डोनबास

230px|thumb|डोनबास के वर्तमान इलाका
**डोनबास** () पूरबी यूक्रेन में एगो इतिहासिक, सांस्कृतिक, आ आर्थिक क्षेत्र बा। वर्तमान में एह इलाका के कुछ हिस्सा अलगाववादी समूहन के कब्जा में बाटे आ एह इलाका में रूस-यूक्रेन जुद्ध चल रहल बा। एही क्षेत्र में दू गो खुद के आजाद देस के दावा करे वाला अलगावादी समूह, डोनेत्स पीपल्स रिपब्लिक (डीपीआर) आ लोहांस्क पीपल्स रिपब्लिक (एलपीआर) बाड़ें।

इतिहासी रूप से ई इलाका सोवियत संघ के प्रमुख कोइला खदान वाला इलाका आर्थिक प्रदेश रहल। एकरा के दोनेत्स नदी के नाँव पर **दोनेट्स बेसिन** भी कहल जाय। सोवियत संघ के बिघटन आ यूक्रेन के आजादी के बाद से ई यूक्रेन देस के हिस्सा हवे आ एकर वर्तमान सभसे चलनसार परिभाषा यूक्रेन के दोनेत्स्क ओब्लास्त आ लोहांस्क ओब्लास्त के रूप में कइल जाला। हालाँकि, इतिहासी इलाका एकरा ले बड़ रहल आ कुछ हिस्सा अबो रूस देस में पड़े ला।

श्रेणी:यूक्रेन
श्रेणी:रूस
लोहान्स्क पीपल्स रिपब्लिक

thumb|यूरोप आ युक्रेन में लोकेशन
**लोहान्स्क पीपल्स रिपब्लिक** () पूरबी यूरोप के यूक्रेन देस के पूरबी हिस्सा में एगो बिबादित इलाका बा जे अपना के खुद-घोषित रूप से अलगा आजाद राज्य माने ला जबकि यूक्रेन एकरा के अलगाववादी आ आतंकवादी समूह माने ला। रूस-यूक्रेन जुद्ध के चलते हाल में रूस द्वारा यूक्रेन पर हमला करे से ठीक पहिले रूस द्वारा एकरा के आजाद देस के मान्यता दिहल गइल।

## इहो देखल जाय
* लोहान्स्क ओब्लास्त‎
* डोनबास क्षेत्र

श्रेणी:यूक्रेन
सोवियत यूनियन

thumb|
thumb|
**सोवियत यूनियन** चाहे **सोवियत संघ**, ऑफिशियल नाँव **यूनियन ऑफ़ सोवियत सोशलिस्ट रिपब्लिक्स** (अरथ:सोवियत समाजवादी रिपब्लिक सब के संघ) संछेप में **यूएसएसआर** एगो समाजवादी राज्य रहे जे यूरेशिया (यूरोप आ एशिया) महादीप में 1922 से 1991 से अस्तित्व में रहल। ई बस नाँव भर खातिर फेडरल यूनियन रहल काहें की कई गो राष्ट्रीय रिपब्लिक सभ में रूसी एसऍफ़एसआर सभसे पर्भावशाली रहल आ सत्ता एकरे राजधानी मास्को में बहुत बेसी केंद्रित रहल, एकरे अंतिम सालन ले।ई सिंगल पार्टी वाला राज्य रहल जहाँ सोवियत यूनियन के कम्युनिस्ट पार्टी के शासन रहल। मास्को सभसे बड़ शहर आ सत्ता के केंद्र रहल; अउरी महत्त्व वाला शहर सभ में लेनिनग्राद (रूसी एसएफएसआर), कीएव (यूक्रेनियाई एसएसआर), मिन्स्क (बेलारूसी एसएसआर), ताशकंद (उज्बेक एसएसआर) अल्मा-अता (कजाक एसएसआर) आ नोवोसिबिर्स्क (रूसी एसएफएसआर) रहलें। ई दुनिया के सभसे बड़हन देस रहल जेकर कुल रकबा ओह ज़माना में 22,402,200 वर्ग किलोमीटर से बेसी रहल आ ई इगारह गो टाइम जोन सभ में आवे ।
नॉर्डिक देश

240px|thumb|नॉर्डिक देश सभ के इलाका
**नॉर्डिक देश** () चाहे **नार्डिक देस**, उत्तरी यूरोप आ उत्तर अटलांटिक में एगो भूगोलीय आ सांस्कृतिक इलाका हवे जेह में डेनमार्क, फिनलैंड, आइसलैंड, नार्वे आ स्वीडन नियर संप्रभु देश सभ के अलावा फैरो आइलैंड, ग्रीनलैंड नियर खुदशासित राज्य क्षेत्र आ ओलांद खुदशासित प्रदेश आवे लें।

1962 में भइल हेल्सिंकी संधि के अनुसार एह देस आ राज्यक्षेत्र सभ में आपसी सहकार बाटे जे नॉर्डिक काउंसिल के नाम से जानल जाला आ नॉर्डिक काउंसिल ऑफ़ मिनिस्टर्स के गठन भइल हवे।

एह इलाका के लगभग तीन-चउथाई लोग उत्तर जर्मनिक लोग हवे, एकरे बाद फिन लोग आवे ला; ग्रीनलैंड के इनुइट लोग, सामी लोग आ अउरी हालिया बाहर से आ के बसल लोग अन्य मानव नृजाती के बाटे।


श्रेणी:यूरोप के क्षेत्र
खारकीव

**खारकीव**, **खारकीएव** () चाहे **खारकोव** भा **ख़ारकोफ़** (), यूक्रेन देस में एगो शहर आ खारकीव ओब्लास्त के राजधानी शहर हवे। ई यूक्रेन के दुसरा सभसे बड़ शहर हवे कीव के बाद। यूक्रेन में ई पूरबी हिस्सा में पड़े ला आ यूक्रेन के सोवियत यूनियन से आजादी के समय ई घटना सभ के एगो प्रमुख केंद्र रहल।

## संदर्भ

श्रेणी:यूक्रेन
श्रेणी:यूरोप के शहर
ओस्लो

**ओस्लो** () उत्तरी यूरोप में नार्वे देस के राजधानी आ एह देस के सभसे बड़ शहर बा। एही नाँव के काउंटी आ म्युनिसिपल एरिया भी हवे जेकर ई मुख्य केंद्र हऽ। ओस्लो म्युनिसिपलटी (नगर निगम) के कुल आबादी 6,98,660 (2021 के एस्टीमेट) बा जबकि पूरा मेट्रो सिटी के जनसंख्या 2010 के जनगणना में 17.1 लाख रहल।

ई नार्वे देस के आर्थिक आ प्रशासनिक राजधानी हवे। इहाँ के सभसे प्रमुख व्यापारिक बानिज्यिक शहर हऽ आ एकरा के बैस्विक शहर (ग्लोबल सिटी) के दर्जा भी दिहल जाला। अपना बिबिधता आ बैस्विकता के कारन एकरा के बीटा बैस्विक शहर (Beta World City) भी मानल जाला।

ई यूरोप के कुछ सभसे बेहतर रहे लायक बड़ शहरन में गिनल जाला। 2000 के दशक के शुरुआत में एकर आबादी तेजी से बढ़त दर्ज कइल गइल।

## संदर्भ

श्रेणी:यूरोप के शहर

श्रेणी:यूरोप के राजधानी शहर
शिगमो

**शिगमो** चाहे **शिग्मो** गोवा आ महाराष्ट्र के कोंकण इलाका के तिहुआर हवे। इहो बसंत के, चाहे गर्मी के सीजन शुरू होखे के उपलक्ष में मनावल जाये वाला तिहुआर हवे आ होलिये नियन इहो फागुन महीने के पुर्नवासी से जुड़ल बा। पूर्णिमा के पाँच दिन पहिले से ई तिहुआर सुरू हो जाला। नाच-गाना आ खुसी मनावल एह तिहुआर के बिसेस्ता हवें। एकरे नाँव के उत्पत्ती संस्कृत के सुग्रीष्मक से बतावल जाला।

## संदर्भ

श्रेणी:गोवा
श्रेणी:फागुन महीना के तिहुआर
मॉन्ट्रियल प्रोटोकॉल

**मॉन्ट्रियल प्रोटोकॉल** चाहे **मांट्रियल प्रोटोकाल** () एगो इंटरनेशनल संधि (ट्रीटी) हवे जेकर मकसद अइसन केमिकल सभ के उत्पादन आ इस्तेमाल पर नियंत्रण कइल हवे जिनहन से पृथिवी के ओजोन परत के नोकसान पहुँचे ला। एह संधि पर सहमती 16 सितंबर 1987 के भइल आ 1 जनवरी 1989 से ई परभाव में आ गइल। तबसे ले के अबतक ले एह में कुल नौ बेर संसोधन भइल बाड़ें। शुरुआत में एह पर कुल 46 देस दस्खत कइलें आ वर्तमान में कुल 197 देस एह संधि पर दसखत कइले बाड़ें।

एह संधि के एगो इतिहासी संधि मानल जाला आ एकरा चलते ओजोन परत के कटाव भा क्षय के रोके में मदद मिलल बाटे। एकरे उपलक्ष में हर साल 16 सितंबर के ओजोन दिवस मनावल जाला।

## इहो देखल जाय
* क्योटो प्रोटोकॉल
* स्टॉकहोम कन्वेंशन
* ओजोन दिवस

## संदर्भ

## बाहरी कड़ी

* International Actions - The Montreal Protocol on Substances that Deplete the Ozone Layer
* Recent International Developments under the Montreal Protocol

श्रेणी:प्रदूषण
खारकीव ओब्लास्त

**खारकीव ओब्लास्त** () पूरबी यूरोप के देस यूक्रेन के पूरबी हिस्सा में एह देस के एगो ओब्लास्त (प्रांत भा प्रदेश) बाटे। एह ओब्लास्त के राजधानी खारकीव शहर हवे जे एह देस के दुसरा सभसे बड़ शहर हवे। 

## इहो देखल जाय
* दोनेत्स्क ओब्लास्त
* डोनबास क्षेत्र

## संदर्भ

श्रेणी:यूक्रेन
श्रेणी:यूक्रेन के ओब्लास्त
मिंस्क

**मिंस्क** () यूरोप महादीप में बेलारूस देस के राजधानी आ सभसे बड़ शहर बाटे। एकरा के राजधानी होखे के चलते इस्पेशल प्रशासनिक क्षेत्र के दर्जा बाटे। एह शहर के कुल आबादी 2021 के अनुमान अनुसार 20,09,786 रहल (उपनगरीय इलाका छोड़ के) आ एह तरीका से ई यूरोप के 11वां सभसे बड़ शहर हवे।

## संदर्भ

श्रेणी:यूरोप के शहर
श्रेणी:यूरोप के राजधानी शहर
भोजपुरी गीत संगीत

**भोजपुरी गाना आ संगीत** भारत आ नेपाल के भोजपुरी क्षेत्र आ कुछ अउरी देसन में जहाँ भोजपुरी भासा बोलल जाले, के संस्कृति के हिस्सा हवें। **भोजपुरी संगीत** के उत्पत्ती उत्तर भारतीय हिंदुस्तानी संगीत से बतावल जाला। नाथ पंथ के साहित्य में मौजूद गीत आ कबीरदास के निर्गुन सभ के गायकी से भोजपुरी संगीत में साहित्यिक गीतन के शुरूआत होला आ **[[भोजपुरी लोकगीत]]** प्राचीन परंपरा के उपज हवे। पुरनका जमाना के भोजपुरी लोकगीत के साथे-साथे आधुनिक आ बरतमान समय में **भोजपुरी गाना** सभ के ब्यापक चलन बा। जहाँ एक ओर भोजपुरी में संस्कार गीत, मौसमी लोकगीत, आ बिबिध जाति के लोगन के लोकगीत पुराना परमपरा के साथे चल आ रहल बाड़ें, नया ज़माना में भोजपुरी फिलिम सभ के गीत आ **भोजपुरी गाना** के एल्बम सभ ब्यापक चलन में बाड़ें। बरतमान समय में भोजपुरी गाना सभ में फुहड़ता एगो प्रमुख बिसेसता आ मुद्दा बा; एकरा चलते सस्ता पापुलरिटी हासिल करे वाला लोग भी बा आ एह चलन के बिरोध करे वाला लोग भी आवाज उठावत बा।

## इहो देखल जाय

* भोजपुरी लोकगीत
* भोजपुरी साहित्य
* भोजपुरी संस्कृति
* गीत गवाई
* बिदेसिया

## संदर्भ

## स्रोत
### किताबी

*
* 

### लेख

* 

गाना आ संगीत
श्रेणी:उत्तर प्रदेश के संस्कृति
श्रेणी:बिहार के संस्कृति
श्रेणी:नेपाल के संस्कृति
ज्याॅइड

240px|thumb|जियोइड के अनियमित आकृति, 10 हजारगुना बढ़ा-चढ़ा के देखावल गइल बा।
**ज्याॅइड** चाहे **ज्योइड** () पृथिवी के आकृति हवे। अगर पूरा पृथिवी पर समुंद्रने के बिस्तार रहित तब ओह समुंद्र सभ के सतह से बने वाला आकृति (काल्पनिक रूप से महादीप सभ पर नहरन के जाल के बारे में सोचल जाय तब अइसना में पानी के सतह), पृथिवी के गुरुत्वाकर्षण आ पृथिवी के अपना धुरी पर घूमे के कारण जवन रूप लेई उहे जिओइड होखी। आसान करे खातिर पृथिवी के आकृति के एलिप्सोइड (कुछ चापट गोला) चाहे गोला मान लिहल जाला।

एकर सीधा मतलब ई होला की पृथिवी एकदम से सटीक गोलाकार ना बाटे। एकर कारण हवे पृथिवी के भीतर के चट्टान सभ के अलग-अलग घनत्व (डेंसिटी) जेकरा चलते द्रब्यमान के बितरण हर जगह एक्के नियर ना पावल जाला।

भूमापन आ भूभौतिकी में एकर अध्ययन होला।

## इहो देखल जाय
* ग्लोब
* गोलार्ध
* भूगोलीय निर्देशांक सिस्टम

श्रेणी:भूगोल
श्रेणी:पृथिवी
सेवस्टोपोल

**सेवस्टोपोल** चाहे **सेवास्तोपोल** () पूरबी यूरोप में क्राइमिया प्रायदीप पर एगो शहर बा आ काला सागर में एगो प्रमुख बंदरगाह बा। क्रीमिया वर्तमान में रूस द्वारा प्रशासित क्षेत्र हवे जेकरा के इंटरनेशनल रूप से यूक्रेन देस के हिस्सा मानल जाला; ई एगो बिबाधित क्षेत्र हवे आ सेवास्तोपोल एकर राजधानी आ सभसे प्रमुख शहर हवे। ई शहर एह प्रायदीप के सभसे दक्खिनी माथ पर पच्छिमी तीरे पर बाटे।

श्रेणी:यूक्रेन
श्रेणी:रूस
श्रेणी:यूरोप के शहर
कर्च के जलजोड़

**कर्च जलजोड़** चाहे **कर्च के जलजोड़** (, *कर्च स्ट्रेट*, *स्ट्रेट ऑफ़ कर्च*) पूरबी यूरोप में एगो जलजोड़ बा जे काला सागर आ अजोव सागर के जोड़े ला।

श्रेणी:यूरोप के भूगोल
श्रेणी:जलजोड़
श्रेणी:यूरोप के जलजोड़
साउंडट्रैक

240px|thumb|35एमएम के फिलिम जेह में दुनों किनारा पर डिजिटल तरीका से आवाज के जानकारी सहेजल गइल बा। इहे पट्टी जेह में आवाज भा म्यूजिक होखे ला साउंडट्रैक कहाला।
**साउंडट्रैक** चाहे **साउंडट्रैक** () रिकार्ड कइल गइल म्यूजिक भा संगीत होला जे फिलिम सभ में चल रहल सीन के साथे-साथ फिलिम देखे वाला लोगन के सुनाई पड़े ला। परदा चाहे स्क्रीन पर देखलाई पड़े वाला लगातार बदलत फोटो भा चित्र सभ के मोशन पिक्चर्स कहल जा सके ला आ एकरा साथे साथ एकदम सटीक तरीका से सेट कइल गइल म्यूजिक साउंडट्रैक होला। एह सटीक सेटिंग के, कि जवन चित्र देखलाई पड़े ओही से संबंधित आवाज सुनाई पड़े, सिन्क्रोनाइजेशन कहल जाला। एह तरीका से, साउंडट्रैक कौनों मोशन पिक्चर के साथे सिंक्रोनाइज कइल म्यूजिक हवे।

फिलिम के साथे-साथ सुनाई पड़े के अलावा एकरा के अलगा से एल्बम के रूप में भी रिलीज कइल जा सके ला। कब्बो-काल्ह पूर फिलिम के मय डाइलाग आ म्यूजिक सगरी अलग से कैसेट भा डिजिटल रेकार्ड के रूप में रिलीज कइल जाला जेकरा के ओह पूरा फिलिम के साउंडट्रैक कहल जाला।

फिलिम, मने कि मोशन पिक्चर, के अलावा अइसन साउंडट्रैक कौनों ड्रामा, टीवी प्रोग्राम, किताब, रेडियो प्रोग्राम भा बीडियो गेम के खातिर भी हो सके ला।

साउंडट्रैक के मतलब कौनो फिलिम भा मोशन पिक्चर के रील के साइड पर बनल ओह हिस्सा के भी कहल जा सके ला जेह पर म्यूजिक आ आवाज वाली जानकारी दर्ज होखे ले। एह तरह के रील सभ के प्ले करे पर चित्र वाला हिस्सा फिलिम के रूप में देख्लाई पड़े ला आ साउंडट्रैक वाला हिस्सा आवाज रीड करे वाला यंत्र के जरिये स्पीकर पर सुनाई पड़े ला।

## Types of recordings
Types of soundtrack recordings include:
# Musical film soundtracks are for the film versions of musical theatre; they concentrate primarily on the songs. (Examples: **, *[[Singin' in the Rain]]*)
# Film scores showcase the primarily instrumental musical themes and background music from movies. (Examples: *[[Musical selections in The Wizard of Oz|The Wizard of Oz]]*, *[[Psycho (1960 film)#Soundtrack|Psycho]]*)
# For movies that contain both orchestral film scores and pop songs, both types of music. (Examples: Shrek series)
# Albums of popular songs heard in whole or part in the background of non-musical movies. (Examples: *[[Sleepless in Seattle]]*, *[[When Harry Met Sally...]]*)
# Video game soundtracks are often released after a game's release, usually consisting of the theme and background music from the game's levels, menus, title screens, promo material (such as entire songs of which only segments were used in the game), cut-screens and occasionally sound-effects used in the game. (Examples: *[[Sonic Heroes Original Soundtrax|Sonic Heroes]]*, *[[The Legend of Zelda: Ocarina of Time (original soundtrack)|The Legend of Zelda: Ocarina of Time]]*)
# Albums which contain both music and dialogue from the film, such as the 1968 *[[Romeo and Juliet (1968 film)|Romeo and Juliet]]*, or the first authentic soundtrack album of *[[The Wizard of Oz (1939 film)|The Wizard of Oz]]*.

## इहो देखल जाय
* फिलिम स्कोर

## संदर्भ

श्रेणी:फिलिम आ बीडियो टर्मावली
लूसिफ़र (टीवी सीरीज)

**लूसिफ़र** एगो अमेरिकन फैंटेसी टीवी सीरीज बा जे 25 जनवरी 2016 के पहिली बेर प्रीमियर भइल आ 10 सितंबर 2021 के खतम भइल। ई सीरीज में हीरो बाइबिल आ पुराना कथा कहानी सभ के करेक्टर लूसिफ़र के आधुनिक रूप बा जे एह कहानी में लॉस एंजेलिस के शहर में एगो क्लब के मालिक बाड़ें; कहानी के दूसर मुख्य करेक्टर लास एंजेलिस पुलिस डिपार्टमेंट (एलएपीडी) के डिटेक्टिव क्लोई डेकर बाड़ी। पूरा सीरीज में कहानी मर्डर मिस्ट्री के साथे-साथ मिथक (कथा-कहानी वाला) करेक्टर लोगन के बिबरन के साथे आगे बढ़े ला।

लूसिफ़र मॉर्निगस्टार के रोल टॉम एलिस द्वारा कइल गइल बा जे एगो वेल्श कलाकार हवें। इनके साथे कलोई डेकर के रोल में लॉरेन जर्मन बाड़ी। अउरी प्रमुख कलाकार लोगन में केविन एलेहांद्रो, डी. बी. वुडसाइड, लेस्ली-ऐन ब्रैंट आ ऐमी गार्सिया बा लोग।

वर्तमान में एकर सीजन आ एपिसोड सभ के नेटफ्लिक्स पर वेब सीरीज के रूप में देखल जा सके ला। मूल रूप से ई अमेरिकन कंपनी फॉक्स द्वारा प्रसारित भइल रहल।

## लूसिफ़र के कलाकार
* टॉम एलिस - लूसिफ़र मॉर्निंगस्टार के लीड रोल में।
* लॉरेन जर्मन - डिटेक्टिव क्लोई डेकर के रोल में।
* केविन एलेहांद्रो - डिटेक्टिव डैनियल "डैन" स्पिनोज़ा के रोल में। क्लोई के एक्स-हसबैंड।
* डी. बी. वुडसाइड - अमेनेडील के रोल में। लूसिफ़र के बड़ भाई, एंजेल, गॉड के सभसे काबिल आ बड़ बेटा।

## बाहरी कड़ी
* नेटफ्लिक्स पर, ऑफिशियल पन्ना।
* 

श्रेणी:टीवी सीरीज
श्रेणी:2016 के रचना
वेब सीरीज

**वेब सीरीज** () चाहे **वेब शो** (web show) अइसन प्रोग्राम होखे लें जिनहन के वेब पर प्रसारित कइल जाला। आमतौर पर ई कई एपिसोड वाला होखे लें आ कई एपिसोड के कई सीजन वाला भी हो सके लें। इनहन के सुरुआत 1990 के दशक में भइल आ 2000 के दशक में बेहतर पहिचान आ पापुलरिटी मिलल। ई स्ट्रीमिंग टेलीविजन से अलग होखे लें, जिनहन के कई किसिम के स्ट्रीमिंग प्लेफार्म सभ पर देखल जा सके ला।

श्रेणी:वेबसाइट
यूक्रेनियाई भाषा

**यूक्रेनियाई भाषा** () जेकरा के पुराना समय में **रूथेनियाई** कहल जाय, एगो पूरबी स्लाविक भाषा हवे जे इंडो-यूरोपियन भाषा परिवार में आवे ली। ई यूक्रेनियाई लोगन के मूल भाषा हवे आ यूक्रेन देस के ऑफिशियल भाषा हवे।

भाषा बिज्ञान के बिद्वान लोग एकरे उत्पत्ती के पुरानी पूरबी स्लाविक भाषा से भइल बतावे लें।

श्रेणी:यूरोप के भाषा
श्रेणी:यूक्रेन
भारतीय चुनाव आयोग

**भारतीय चुनाव आयोग** (; हिंदी में ऑफिशियल नाँव: **भारत निर्वाचन आयोग**) भारत सरकार के कानून आ न्याय मंत्रालय के भीतर काम करे वाला एगो खुदशासित (ऑटोनॉमस)  बॉडी हऽ। एकर अस्थापना भारत के संबिधान द्वारा सीधे भइल हवे जेवना से कि देस के आजाद आ निष्पक्ष तरीका से चुनाव करावल जा सके। संबिधान के अनुच्छेद 324 द्वारा ई प्राबधान कइल गइल हवे कि संसद, राज्य बिधान मंडल, भारत के राष्ट्रपति आ उपराष्ट्रपति के चुनाव के निरीक्षण (सुपरिंटेंडेंस), निर्देश (डाइरेक्शन) आ कंट्रोल चुनाव आयोग में निहित होखी। एह तरीका से, भारतीय चुनाव आयोग एगो आल-इंडिया बॉडी हवे काहें से कि ई केंद्र आ राज्य सरकार खातिर कॉमन हवे।

चुनाव आयोग लोकसभा, राज्यसभा, राज्य बिधान सभा, राज्य बिधान परिषद, राष्ट्रपति आ उपराष्ट्रपति के चुनाव करावे ला। चुनाव आयोग भारत के संबिधान के आर्टिकल 324, आ एकरे अनुपालन में बनावल गइल *रिप्रेजेंटेशन ऑफ़ पीपल्स एक्ट* के तहत काम करे ला। ई भारत के कुछ अइसन संस्था सभ में से हवे जे ऑटोनोमी आ आजादी के साथे काम करे लें जइसे कि हायर जूडीशियरी, संघ लोक सेवा आयोग, कंप्ट्रोलर एंड ऑडिटर जनरल (कैग) नियर संस्था काम करे लीं। ई परमानेंट संबैधानिक संस्था हवे। आम भासा में एकरा के केंद्रीय चुनाव आयोग भी कह दिहल जाला।

## इहो देखल जाय
* राज्य निर्वाचन आयोग (भारत)

## नोट


## संदर्भ

श्रेणी:भारत के सरकारी एजेंसी सभ
श्रेणी:भारत में चुनाव
राज्य चुनाव आयोग (भारत)

**राज्य चुनाव आयोग** चाहे **राज्य निर्वाचन आयोग** () खुद शासित आ बिधिक संस्था होखे लें जे भारतीय राज्य सभ में नगर निकाय (नगर निगम, नगरपालिका) आ ग्राम पंचायत वगैरह आ भारतीय चुनाव आयोग द्वारा निर्धारित अउरी कौनों अइसन निकाय के चुनाव करावे लें। भारतीय संबिधान के अनुच्छेद 324 द्वारा भारतीय चुनाव आयोग के अस्थापना भइल हवे जे एगो संबैधानिक संस्था हवे जबकि राज्य चुनाव आयोग सभ बिधिक संस्था हवें आ इनहन के नियुक्ती राज्यपाल (गवर्नर) करे लें।

## पावर आ जिम्मेदारी
भारत में राज्य चुनाव आयोग सभ के नीचे लिखल जिम्मेदारी दिहल गइल बाड़ीं:

* राज्य के सगरी नगर निगम (म्युनिसिपल कार्पोरेशन) सभ के चुनाव करावल
* राज्य के नगर पंचायत सभ खातिर चुनाव करावल
* लोकल बॉडी सभ के इलेक्शन खातिर आचार संहिता तय कइल
* मतदाता लिस्ट (इलेक्टोरल रोल) सभ में नया नाँव जोड़ल
* मतदाता लिस्ट में से नाँव हटा के, अगर जरूरत होखे, अपडेट राखल

## इहो देखल जाय
* केंद्रीय चुनाव आयोग, भारत

## नोट


## संदर्भ

श्रेणी:भारत में चुनाव
अगुंबे

**अगुंबे** चाहे **अगुम्बे** (; लोकल: ***आगुंबे***), जेकरा के **अगुंबे घाट** के नाँव से भी जानल जाला, भारतीय राज्य कर्नाटक के शिवमोग्गा जिला में एगो जगह बा। ई तीर्थहल्ली तालुका (तहसील) के एगो गाँव हवे।

दक्खिनी भारत के पच्छिमी किनारा पर मौजूद पच्छिमी घाट परबत श्रेणी के बीच-बीच में कई जगह दर्रा बाड़ें जिनहन के "घाट" के नाँव से जानल जाला; जइसे कि पाल घाट, भोर घाट, थाल घाट वगैरह। अइसने दर्रा सभ में से मालनड क्षेत्र के ई आगुम्बे घाट भी एगो दर्रा हवे जे शिवमोग्गा भा शिमोगा शहर के उडुपी से जोड़े ला। एह घाट भा दर्रा से हो के जाए वाली सड़क शिमोगा-उडुपी-मंगलोर के एगो प्रमुख रास्ता हवे। सड़क मार्ग के चौड़ीकरण के हाल में दोबारा सुरुआत भइल बा जेकर माँग लमहर समय से रहल बाटे।

एकरे अलावा एह जगह के परसिद्धि "दक्खिन भारत के चेरापूँजी" के रूप में भी हवे काहें से कि ई इलाका भारी बरखा वाला इलाका हवे। ई इलाका घन जंगल वाला इलाका हवे जहाँ बरखाबन (रेनफॉरेस्ट) पावल जालें। ई अपना जीव बिबिधता खातिर भी परसिद्ध हवे। एहिजे अगुंबे रेनफॉरेस्ट रिसर्च स्टेशन के अस्थापना भइल बाटे। प्रमुख रूप से एह रिसर्च केंद्र के किंग कोबरा (भारतीय गेहुअन) साँप के सैंक्चुअरी के रूप में भइल रहल जे एह इलाका के खास पहिचान हवे।

## संदर्भ

श्रेणी:शिमोगा जिला
श्रेणी:कर्नाटक में पर्यटन
श्रेणी:पच्छिमी घाट
श्रेणी:कर्नाटक के भूगोल
श्रेणी:भारत के हिल स्टेशन
शरावती नदी

**शरावती नदी** दक्खिन भारत के पच्छिमी घाट परबत श्रेणी से निकले वाली आ अरब सागर में गिरे वाली एगो प्रमुख नदी हवे। ई नदी पूरा तरीका से भारतीय राज्य कर्नाटक में बहे ले। नदी के कुल लंबाई  बाटे आ ई अंबुतीर्थ से निकल के उत्तर कन्नड़ जिला के होनावर नाँव के जगह पर अरब सागर में गिरे ले; नदी के बेसिन के कुल रकबा  बाटे।

शरावती नदी के परसिद्धि एह पर बने वाला जोग झरना से हवे जे भारत के प्रमुख झरना सभ में से एक हवे।

## नाँव
शरावती नदी के उदगम अंबुतीर्थ नाँव के जगह से होखे ला। एह जगह आ नदी से जुड़ल एगो कथा चलन में हवे। कथा के मोताबिक हिंदू धर्म में बिष्णु के अवतार मानल जाए वाला श्रीराम एहिजे अपना बनगमन के समय सीता के पियास लागे पर जमीन में एगो तीर मरलें जहाँ से पानी के सोता फूट बहल। एकरा के अंबुतीर्थ कहल जाला आ इहे शरावती के उदगम हवे। शरावती नाँव के पाछे भी इहे कहानी बतावल जाला, संस्कृत में "शर" के मतलब बाण होला।

## नदी मारग
अंबुतीर्थ पच्छिमी घाट के परबत श्रेणी सभ में  के ऊँचाई पर बा। अंबुतीर्थ कर्नाटक राज्य के शिवमोगा जिला के तीर्थहल्ली तालुका में पड़े ला आ तहसील के मुख्यालय से लगभग 15 किमी के दूरी पर बा। एहिजा से निकले के बादे नदी पर बंधा बना के बिजली बनावे वाला प्लांट लागल बा। ऊपरी, पहिला प्लांट के महात्मा गाँधी पनबिजली प्लांट कहल जाला।

आगे जा के नदी जोग झरना बनावे ले; झरना के ऊँचाई  बाटे आ ई मेघालय के नोहकलिकाई आ गोवा के दूधसागर झरना के बाद भारत के तिसरा सभसे ऊँच झरना हवे। ई कर्नाटक आ भारत के एगो प्रमुख पर्यटक आकर्षण हवे। एहिजे पनबिजली प्रोजेक्ट खातिर बंधा बनावल गइल बा।

नदी के कुल लंबाई  बाटे आ ई अंबुतीर्थ से निकल के कर्नाटक के शिमोगा आ उत्तर कन्नड़ जिला में बहे ले। एह नदी के पूरा थाला (बेसिन) के रकबा  बाटे। एकर मुख्य सहायिका नदी सभ में नंदीहोले, हरिद्रावती, माविनाहोले, हिलकुंजी, यानेहोले, हुरलीहोले आ नागोदीहोले नदी बाड़ी सऽ।

नदी के तीरे बसल शहर सभ में सभसे प्रमुख सागर नाँव के कस्बा बाटे। ई कस्बा जोग झरना से करीबन 24 किमी के दूरी पर बा।

अंत में शरावती उत्तर कन्नड़ जिला के होनावर नाँव के जगह पर अरब सागर में गिरे ले। एह तरीका से ई पच्छिमी घाट के पच्छिम ओर के बहे वाली नदी हवे।

## गैलरी

Jog Falls 05092016.jpg|जोग झरना, बिना बरखा के सीजन में
Jog Roarer.JPG|जोग झरना, बरसात के सीजन में
River Sharavathi Karnataka India 2.jpg|नदी के किनारा के एगो सीन
Walking Bridge over Sharavathi River Karnataka India.jpg|नदी पर एगो पैदल पुल
Ride on sharavathi River.JPG|नदी पर आवागमन
Sharavathi River Karnataka India.jpg|नदी के बैकवाटर, समुद्र में मिले से पहिले


## संदर्भ

## बाहरी कड़ी
* 

श्रेणी:कर्नाटक के भूगोल
श्रेणी:भारत के नदी
श्रेणी:शिमोगा जिला
श्रेणी:उत्तर कन्नड़ जिला
डिटरमिनिज्म

**डिटरमिनिज्म** भा **डेटरमिनिज़्म** (), एगो दृष्टिकोण हवे जे ई मान के चले ला कि मनुष्य द्वारा अपना इच्छा से कइल गइल काम, चाहे कवनो प्राकृतिक घटना, चाहे सामाजिक भा मनोबैज्ञानिक घटना सभ पहिले के कारण सभ के चाहे बाहरी पर्यावरण आ परिस्थिति सभ के रिजल्ट होला। हिंदी भाषा में एकरा खातिर नियतिवाद आ निश्चयवाद शब्दन के इस्तेमाल कइल जाला।

साहित्य, इतिहास, संस्कृति, समाजशास्त्र आ मनोबिज्ञान नियर कई बिसय सभ में एह दृष्टिकोण भा बिचारधारा के बिद्वानन द्वारा खंडन-मंडन कइल गइल बा। मूल रूप से ई दर्शन के कांसेप्ट हवे। मनुष्य आ पर्यावरण के आपसी संबंध के अध्ययन के रूप में भूगोल के शाखा, मानव भूगोल में पर्यावरणी डिटरमिनिज्म आ संभववाद के बीचा में लमहर समय ले दू गो बिचारधारा चलन में रहलीं।

## इहो देखल जाय
* पर्यावरणी डिटरमिनिज्म चाहे भूगोलीय निश्चयवाद

## संदर्भ

श्रेणी:दर्शन
श्रेणी:बिज्ञान के दर्शन
पर्यावरणी डिटरमिनिज्म

**पर्यावरणी डिटरमिनिज्म** () चाहे **भूगोलीय डिटरमिनिज्म** (geographical detterminism) मानव भूगोल आ सांस्कृतिक भूगोल के एगो बिचारधारा चाहे नजरिया (व्यू प्वाइंट) हवे जे ई माने ला कि कौनों क्षेत्र बिसेस के भौतिक पर्यावरण ओह जगह के मनुष्य के जिनगी आ ओहिजे मनुष्य के कामकाज आ सांस्कृतिक-इतिहासी बिकास के निश्चित भा निर्धारित करे ला। आसान शब्द में, कौनों जगह के पर्यावरण ओहिजे के मानवीय भूगोल के तय करे ला।

एह बिचारधारा के जोर मूल रूप से जर्मनी में रहल आ फ्रेडरिक रेटजेल के एकर अगुआ मानल जाला। अमेरिकी भूगोलवेत्ता लोगन में रेटजेल के शिष्या ई. सी. सेम्पुल एकर कट्टर समर्थक रहली। भूगोल के चिंतन में एह बिचारधारा खिलाफत भा कंपटीशन में संभववाद के बिचारधारा जनमल जेकर चलन फ्रांस में भइल। बाद में एह बिबाद के बीचा में समझौता के रूप में ई मानल गइल कि ई दुनों बिचार अति के समर्थक बाड़ें।

हिंदी भाषा में एकरा के *पर्यावरणीय नियतिवाद* चाहे *पर्यावरणीय निश्चयवाद* के नाँव से जानल जाला। एकरे आगे के बहस में नियो-डिटरमिनिज्म, आ प्रसंभववाद के बिकास भइल।

## इहो देखल जाय
* फ्रेडरिक रेटजेल - *एंथ्रोपोज्याग्रफी* के लेखक, जर्मन भूगोलवेत्ता
* संभववाद - पर्यावरणी डिटरमिनिज्म बिचारधारा के खिलाफत में उपजल मत

## संदर्भ

## बाहरी कड़ी
* पर्यावरणी डिटरमिनिज्म के ओभरभ्यू, साइंस-डाइरेक्ट.कॉम पर।

श्रेणी:मानव भूगोल
श्रेणी:भूगोल के इतिहास
श्रेणी:भूगोल शब्दावली
पोबितोरा बनजीव बिहार

**पोबितोरा बनजीव बिहार** (, *पोबितोरा वाइल्डलाइफ़ सैंक्चुअरी*; लोकल: **पोबितोरा अभयारण्य**) भारतीय राज्य आसाम के मोरीगाँव जिला में ब्रह्मपुत्र नदी के दक्खिनी तीरे पर एगो बनजीव बिहार (वाइल्डलाइफ़ सैंक्चुअरी) बाटे। ई एक सींघ वाला भारतीय गैंडा खातिर परसिद्ध हवे। एकर अस्थापना 1987 में भइल रहल आ ई 38.85 वर्ग किलोमीटर एरिया में बिस्तार लिहले बा जहाँ घास के मैदान आ नमभूमि (वेटलैंड) बाटे। एहिजे आसाम के गैंडा सभ के भारी आबादी बा आ बिस्व में सभसे बेसी गैंडा घनत्व बाटे। 2018 में भइल गैंडा जनगणना में एहिजे कुल 102 गैंडा रिकार्ड कइल गइल रहलें; एक तरह से रकबा के हिसाब से ई गैंडा सभ के अति-जनसंख्या वाला इलाका बन चुकल बा।

गैंडा के अलावा ई कई गो अउरियो जीव सभ के आवास हवे जेह में लगभग 58 किसिम के पनिहा चिरई सभ के प्रजाति के 24,000 चिरई दर्ज कइल गइल रहलीं।

## इहो देखल जाय
* काजीरंगा नेशनल पार्क
* ओरंग नेशनल पार्क
* भारतीय गैंडा
* ब्रह्मपुत्र नदी

## संदर्भ

श्रेणी:आसाम
श्रेणी:आसाम के भूगोल
श्रेणी:आसाम में पर्यटन
श्रेणी:पूर्बोत्तर भारत में पर्यटन
भारतीय गैंडा

[260px|thumb|[नेपाल के चितवन में नारायणी नदी के तीरे एगो भारतीय गैंडा।]]
**भारतीय गैंडा** (; बैज्ञा. नाँव: *Rhinoceros unicornis*) चाहे **एक-सींघ वाला बिसाल गैंडा** गैंडा सभ के एगो प्रजाति हवे जे मूल रूप से भारतीय उपमहादीप के निवासी हवे। एकरा के आइयूसीएन लाल लिस्ट में वलनरेबल कटेगरी में रखल गइल बाटे काहें से की इनहन के आबादी कम बा आ हैबिटाट (आवास के इलाका) बस 20 हजार वर्ग किलोमीटर में बिस्तार वाला आ उहो कई हिस्सा में बँटल बाटे। ई गैंडा पुराना समय से भारतीय तराई-दुआर आ घास के मैदान वाली नमभूमि सभ में रहे वाला जीव हवे। वर्तमान समय में ई नेपाल आ भारत के कुछे इलाका सभ में सिमित बा। 2018 के अनुमान अनुसार इनहन के कुल आबादी 3588 रहल जेह में 2939 भारत में आ 649 गो नेपाल में रहलें।

भारत में आसाम राज्य में काजीरंगा नेशनल पार्क में इनहन के सभसे बेसी, लगभग 70 %, आबादी बा जबकि आसामे के पबित्रा बनजीव बिहार में इनहन के सभसे घन आबादी पावल जाले जहाँ 2018 में, बस 38 वर्ग किलोमीटर के एरिया में 102 गो गैंडा दर्ज कइल गइल रहले।

## इहो देखल जाय
* काजीरंगा नेशनल पार्क
* पबित्रा बनजीव बिहार
* मनास नेशनल पार्क
* चितवन नेशनल पार्क

श्रेणी:गैंडा
श्रेणी:मैमल
श्रेणी:भारत के मैमल
श्रेणी:दक्खिन एशिया के जियाजंतु
श्रेणी:आसाम
स्विस आल्प्स

स्विट्जरलैंड में मौजूद अल्पाइन इलाका के **स्विस आल्प्स** भा **स्विस ऐल्प्स** के रूप में जानल जाला। ई स्विस पठार आ जूरा परबत के साथे मिल के स्विट्जरलैंड के तीन गो प्रमुख भौतिक प्रदेश में से एक हवे। एकर बिस्तार पच्छिमी आल्प्स आ पूरबी आल्प्स दूनों पर बा आ एही कारन कभीकभार एकरा के सेंट्रल आल्प्स भी कह दिहल जाला। जहाँ एक ओर एकर उत्तरी बर्नीज आल्प्स से ले के अपेंजेल आल्प्स तक के परबत श्रेणी सभ पूरा तरीका से स्विट्जरलैंड देस के सीमा के भितरें पड़े लीं, ओहिजे एकर दक्खिनी श्रेणी सभ जिनहन में मोंट ब्लांक मैसिफ़ से ले के बर्नीना मैसिफ़ शामिल बाड़ें, फ्रांस, इटली, ऑस्ट्रिया आ लिख्स्तेंटाइन के साथे सीमा सझिया करे लीं।

स्विस आल्प्स से यूरोप के प्रमुख नदी राइन के उदगम होखे ला।

## संदर्भ

श्रेणी:यूरोप के परबत
गैंडा

**गैंडा** (, *राइनोसेरस*) भा ***राइनो*** एक किसिम के मैमल जानवर हवे जे *राइनोसेरोटिडाई* परिवार में आवे ला एह परिवार के पाँच गो प्रजाति सभ वर्तमान में मौजूद बाड़ीं जबकि कई गो बिलुप्त हो चुकल बाड़ीं। इनहन में से दू गो प्रजाति अफिरका महादीप के आ तीन गो प्रजाति दक्खिन एशिया आ दक्खिन-पूर्ब एशिया के मूल प्रजाति हईं। भारतीय गैंडा वर्तमान में भारत आ नेपाल में पावल जाला जे दक्खिन एशिया के मूल प्रजाति हवे।

गैंडा सभ बिसाल आकार के प्राणी होखे लें। इनहन के वजन लगभग एक टन होखे ला, घास आ बनस्पति खालें, मने कि शाकाहारी होखे लें, साइज के हिसाब से दिमाग बहुत छोट होखे ला (400-600 ग्राम) आ इनहन के नाक पर एक ठो भा दू ठो सींघ होखे ला, बहुत मोट चमड़ी (1.5 से 5 सेमी) होखे ला।

श्रेणी:गैंडा
श्रेणी:मैमल
ओभरब्रिज

[240px|thumb|[वाशिंगटन डी. सी. के पोटोमैक पार्क के लगे एगो ओभरब्रिज।]]
**ओभरब्रिज** (, *ओवरब्रिज* ) अइसन पुल होखे ला जे सड़क, रेल चाहे अउरी कौनों परिवहन खातिर बनावल जाला जे दुसरे कौनों सड़क भा रेल लाइन के ऊपर से हो के पास होला। एकरा के अमेरिका में **ओवरपास** (overpass) आ **फ़्लाइओवर** (flyover) भी कहल जाला जबकि ब्रिटिश आ कॉमनवेल्थ देसन में ओवरब्रिज कहल जाला। एकरे उल्टा रूप के अंडरपास भा सबवे कहल जाला जे दुसरे कौनों सड़क भा रेल लाइन के नीचे से हो के गुजरे।

ओभरब्रिज भारत में आमतौर पर रेलवे लाइन के क्रासिंग पर सड़क के पुल के रूप में बनावल जालें जिनाहना से सड़क के आवागमन रेलवे लाइन के ऊपर से हो के गुजरे ला।

श्रेणी:पुल
नाटो के सदस्य देश

**[[नाटो]]** (NATO आ फ्रेंच में OTAN), पूरा नाँव **नार्थ अटलांटिक ट्रीटी ऑर्गेनाइजेशन** (North Atlantic Treaty Organization) एगो इंटरनेशनल मलेटरी गठबंधन भा एलायंस हवे जेह में उत्तर अमेरिका, एशिया आ यूरोप के कुल 30 गो सदस्य देश बाड़ें। एकर अस्थापना 4 अप्रैल 1949 के नार्थ अटलांटिक ट्रीटी (उत्तर अटलांटिक संधि) पर दसखत के साथे भइल। एह संधि के अनुच्छेद पाँच में ई कहल गइल बा कि अगर एकरे कौनों भी सदस्य देश के खिलाफ सशस्त्र हमला होखी, अइसन हमला के नाटो के सगरी मेंबर देसन के खिलाफ हमला मानल जाई। एह तरीका से ई एगो मलेटरी गठबंधन हवे।

नाटो के कुल 30 गो सदस्य देसन में से 27 गो यूरोप में बाड़ें, 2 गो देस उत्तर अमेरिका के आ 1 ठो देस एशिया महादीप के बा। एह सगरी देसन के लगे सेना बाटे सिवाय आइसलैंड के जेकरा लगे टिपिकल सेना नइखे (बाकी एकरा लगे कोस्ट गार्ड आ एगो छोटहन सिविलियन यूनिट बा जे नाटो के ऑपरेशन खातिर स्पेशलिस्ट बा)। एकरे सदस्य देसन में से 3 गो देस परमाणु ताकत बाड़ें: फ्रांस, यूनाइटेड किंगडम आ अमेरिका, जिनहन के लगे परमाणु हथियार बाड़ें।

मूल रूप से एह गठबंधन भा एलायंस में 12 गो देस दसखत क के सामिल भइल रहलें। 1952 से 1955 के बीचा में तीन गो अउरी सदस्य शामिल भइलें, चउथा सदस्य 1982 में बनल। एकरा बाद से 2020 तक ले एह संगठन में 14 गो अउरी देस शामिल हो चुकल बाड़ें। सभसे नया शामिल होखे वाला देस उत्तर मैसिडोनिया बाटे।

## लिस्ट

## फुटनोट आ टीका टिप्पणी


## संदर्भ
### हवाला

### अउरी पढ़े लायक

*


*
श्रेणी:इंटरनेशनल ऑर्गेनाइजेशन अनुसार देस
मेहराब

**मेहराब** (, *आर्च* ) एगो गोलाईदार ढाँचा होला जे आमतौर पर वजन के सपोर्ट करे खातिर बनावल जाला। खड़ा-खड़ी दू गो अलम भा खम्हा के बीचा में गोलाईदार मेहराब के ऊपर से पुल बनावे चाहे ऊपर देवाल बनावे के पुरान इतिहास रहल बा आ अइसन मेहराबदार पुल बहुत पुराना समय से बन रहल बाड़ें।

हालाँकि, मेहराब के ऊपर कौनों वजन होखल जरूरी ना बा। हमेशा ई गोलाई में होखे इहो जरूरी ना बा बलुक गोथिक इस्टाइल के मेहराब अक्सर बीचा में नोकदार होखें।

खड़ा-खड़ी (वर्टिकल) के अलावा मेहराब बेड़ा-बेंड़ी भी बनावल जा सके ला जइसे कि मेहराबदार बंधा में। ई बंधा अइसन मेहराब के रूप में बनावल जालें कि ऊ पानी के वजन के रोक सके ला।

प्राचीन भारत के भवन-निर्माता लोगन के मेहराब के ज्ञान रहल। हालाँकि, इतिहासकार लोगन में एह बात पर बिबादो बा आ कुछ लोग ई साबित करे ला कि मेहराब के ज्ञान भारत में सिकंदर के जमाना में आइल। कुछ लोगन के मानल ई बा कि भारत में पहिली बेर बैज्ञानिक तरीका से मेहराब के इस्तेमाल सल्तनत काल में भइल।

## संदर्भ

श्रेणी:आर्किटेक्चर
श्रेणी:पुल
स्कोप्ये

**स्कोप्ये** (, *स्कोप्येऽ* भा *स्कॉप्येय*; देवनागरी में अक्सरहा **स्कोप्जे** भा **स्कोप्ज़े** लिख दिहल जाला) पूरबी यूरोप के देस उत्तर मैसिडोनिया के राजधानी आ सबसे बड़ शहर हवे।

श्रेणी:यूरोप के शहर
राज्यसभा

**राज्यसभा** भारत के संसद के दू सदनी बेवस्था में ऊपरी सदन (अपर हाउस) हवे। एकरा के **काउंसिल ऑफ़ स्टेट्स** भा **वरिष्ठ लोगन के सदन** भी कहल जाला। ऊपरी सदन राज्य सभा, निचला सदन लोकसभा आ राष्ट्रपति, तीनों मिल के संसद के निर्माण करे लें। एह ऊपरी सदन में कुल 245 सीट बा जेह में से 238 लोग राज्य बिधान सभा द्वारा चुनल जाला आ 12 गो सदस्य लोगन के राष्ट्रपति नामांकित क सके लें। राज्य सभा के सदस्य लोग राज्यसभा सांसद कहाला आ इनहन लोगन के कार्यकाल 6 बरिस होखे ला। निचला सदन लोकसभा के बिपरीत, ई ऊपरी सदन कबो भंग ना होला; हर दुसरे साल एकर एक तिहाई मेम्बर लोग बदलत रहे ला।

वेस्टमिन्स्टर सिस्टम के संसदीय बेवस्था में भारत के राज्यसभा यूनाइटेड किंगडम के *हाउस ऑफ़ लॉर्ड्स* के समकक्ष हवे।

## इहो देखल जाय
* लोकसभा
* भारत के संसद

## अउरी पढ़े खातिर
* The Nominated Members of India's Council of States: A Study of Role-Definition J. H. Proctor, Legislative Studies Quarterly, Vol. 10, No. 1, Feb 1985, pp.&nbsp;53–70.
* 

## बाहरी कड़ी
* 


श्रेणी:भारतीय संसद
टीवी शो

240px|thumb|alt=टीवी के लाइव शो के सीन जहाँ कैमरा आ कलाकार लोग देख्लाई पड़त बा|एगो लाइव-टीवी शो के सेट पर काम क रहल लोग
**टेलीविजन शो** चाहे **टीवी शो** (TV show; जेकरा के **टीवी प्रोग्राम** भा **टेलीविजन कार्यक्रम** भी कहल जाला) कौनो भी अइसन सामग्री हो सके ला जेकरा के टीवी सेट पर देखलावे खातिर बनावल गइल होखे, सिवाय ब्रेकिंग न्यूज, परचार चाहे ट्रेलर वगैरह के जिनहना के आमतौर पर मेन शो (मुख्य कार्यक्रम) के बीचा में देखावल जाला। अइसन टीवी शो सभ के प्रसारण ओभर-दि-एयर, सैटेलाइट के माध्यम से चाहे केबिल कनेक्शन के माध्यम से होखे ला आ लोग अपना टीवी पर एह शो भा कार्यक्रम सभ के देख सके ला।

आमतौर पर टीवी शो सभ के प्रसारण के समय पहिले से निश्चित होखे ला। मने की ई कब देखावल जाई ई तय होला आ **धारावाहिक शो** (जिनहन के अब सीरीज भा **टीवी सीरीज** कहल जाए लागल बा) हप्ता में क दिन आ कहिया केतना बजे से केतना बजे तक देखावल जाई ई पहिले से घोषित रहे ला। आमतौर पर ई शो एक के बाद एक सीरीज में होखे लें आ हर एक हिस्सा के **एपिसोड** कहल जाला। अमेरिका आ कनाडा में कई गो एपिसोड वाला शो भा धारावाहिक कार्यक्रम बीचा में ब्रेक ले के फिर से देखावल जाए पर **सीजन** में बाँटल जालें। हालाँकि, ब्रिटिश अंग्रेजी में **सीरीज** के मतलब उहे होखे ला जे अमेरिका आ कनाडा के सीजन के मतलब होला।
कुछ कम एपिसोड वाला सीरीज सभ के **मिनीसीरीज** भी कहल जाला।

## इहो देखल जाय
* वेब सीरीज
* स्ट्रीमिंग मीडिया
* इंटरनेट टीवी

## बाहरी कड़ी

* National Television Guides
* Recreation of a 1970s BBC Outside Broadcast production


श्रेणी:टेलीविजन
आइसक्रीम

**आइसक्रीम** चाहे **आइस क्रीम** एक किसिम के खाये वाला चीज हवे जेकरा के मीठा के तौर पर खाइल जाला। ई दूध भा मलाई से बनावल हो सकेला आ ठंढा क के जमा के बनावल जाला। चीनी भा अउरी कौनों किसिम के  मीठा के इस्तेमाल से एकरा के मीठ बनावल जाला, फ्लेवर भा सुगंध खातिर एह में कोको, वनीला वगैरह के पावडर चाहे फल या फिर फल के जूस मिलावल गइल हो सके ला। फ्लेवर वाला क्रीम में लिक्विड नाइट्रोजन मिला के भी आइसक्रीम बनावल जा सके ला। एकरा के बनावे खातिर जीरो डिग्री से नीचे के तापमान पर ठंढा कइल जाला आ साथे-साथ फेंटल जाला जवना से कि ई बीचा में हवा उठा ले आ फ्लफी (नरम फुहा नियर) हो सके; एह तरीका से ई कुछ ठोस, मोलायम आ गाज नियर बन जाला। तापमान बढ़े पर ई पघिले लागे ला।

श्रेणी:मिट्ठा आ मिठाई
माइनक्राफ्ट

**माइनक्राफ्ट** (), *माइनक्रॅफ़्ट*) एगो बीडियोगेम बा जेकरा स्वीडन के बीडियोगेम डेवलपर मोजांग स्टूडियोज हवे। ई सैंडबॉक्स गेम के कटेगरी में आवे ला, मने कि अइसन गेम जे खेलाड़ी लोगन के रचना करे के स्पेस देला जहाँ ऊ लोग बिबिध किसिम के प्रयोग क सके ला।
ई गेम मार्कस "नॉच" पर्सन द्वारा जावा प्रोग्रामिंग भाषा में बनावल गइल रहे। कुछ प्राइवेट टेस्टिंग के शुरुआती दौर के बाद, ई गेम पहिली बेर मई 2099 में पब्लिक के सोझा रखल गइल रहे आ पूरा तरीका से नवंबर 2011 में रिलीज भइल, एह समय जेन्स "जेब" बर्जेनस्टेन डेवलपमेंट के मुखिया रहलें। एकरा बाद से अबले ई गेम कई प्लेटफार्म सभ पृष्ठ ले जाइल गइल बा आ बेस्ट-सेलिंग, सभसे बेसी बिकाये वाला बीडियोगेम बाटे, 2021 तक ले एकर 238 मिलियन (23 करोड़ अस्सी लाख) कॉपी बिका चुकल बाटे आ 140 मिलियन मंथली एक्टिव यूजर बाड़ें।

श्रेणी:बीडियोगेम
ओरंग नेशनल पार्क

**ओरंग नेशनल पार्क** () चाहे **ओरांग नेशनल पार्क** भारतीय राज्य आसाम में ब्रह्मपुत्र नदी के उत्तरी तीरे पे एगो नेशनल पार्क बा। ई संरक्षित इलाका आसाम के दरंग आ शोणितपुर जिला में पड़े ला। एकर कुल रकबा  बाटे। संरक्षित इलाका के रूप में एकरा के 1985 में बनजीव बिहार (सैंक्चुअरी) घोषित कइल गइल आ 13 अप्रैल 1999 के नेशनल पार्क के दर्जा दिहल गइल। एहिजे कई किसिम के जियाजंतु आ चिरई देखल जा सके लीं। मुख्य रूप से ई भारतीय गैंडा, एशियाई हाथी, शेर (बंगाल टाइगर) आ हिरन (पाढ़ा) आ जंगली भँइस सभ खातिर जानल जाला। ब्रह्मपुत्र में गंगा सूंस (डॉल्फिन) भे देखल जा सकें लीं।

संरक्षित क्षेत्र बने से पहिले ई शिकार करे वाला इलाका रहल आ सैन्चुअरी के नाँव **राजीव गांधी ओरंग नेशनल पार्क** रखल गइल। एकरा के 'मिनी काजीरंगा कहल' जाला आ ई कई किसिम के मछरी सभ के ब्रीडिंग सेंटरो हवे।

## इहो देखल जाय
* भारत के नेशनल पार्क सभ के लिस्ट
* काजीरंगा नेशनल पार्क

## गैलरी

File:Kazi rhino edit.jpg|Kaziranga rhinoceros also found in Orang National park
File:Sa-indianrhino.JPG|Rhino head


## संदर्भ

श्रेणी:भारत के नेशनल पार्क
श्रेणी:आसाम के भूगोल
श्रेणी:आसाम में पर्यटन
श्रेणी:पूर्बोत्तर भारत में पर्यटन
श्रेणी:ब्रह्मपुत्र नदी
टॉम एलिस

**थॉमस जॉन एलिस** भा **टॉम एलिस** (Tom Ellis; जनम 17 नवंबर 1978) एगो वेल्श एक्टर बाड़ें। इनके सभसे बेसी परसिद्धि मिलल फॉक्स आ नेटफ्लिक्स के अर्बन फैंटेसी टीवी सीरीज *[[लूसिफ़र (टीवी सीरीज)|लूसिफ़र]]* में मेन रोल लूसिफ़र मॉर्निंगस्टार करे खातिर। एकरे बाद के एगो एही सीरीज के क्रासओभर *क्राइसिस ऑन इनफाइनाइट अर्थ* में इहे रोल कइलें। एकरे अलावा बीबीसी वन के सिटकॉम *मिरांडा* में गैरी प्रेस्टन के रोल, यूएसए नेटवर्क के सीरीज *रश* में हॉलीवुड डॉक्टर विलियम पी. रश के रोल आ *द फेड्स* नाँव के सुपरनेचुरल ड्रामा सीरीज में मार्क एचेज के रोल खातिर इनके पहिचानल जाला।

श्रेणी:जियत लोग
श्रेणी:1978 में जनम
श्रेणी:वेल्श लोग
साइबेरिया

**साइबेरिया** ( ) एगो बिसाल भूगोलीय प्रदेश हवे जेह में पूरा उत्तरी एशिया आवे ला, पच्छिम में यूराल परबत से ले के पूरुब में प्रशांत महासागर के किनारे ले के जमीनी हिस्सा एह प्रदेश में सामिल बा। 16वीं सदी के बिचला समय के बाद से ई भूगोलीय प्रदेश रूस देस के हिस्सा बा, ओह दौर के बाद से जब रूस के लोग यूराल परबत के पूरुब ओर के हिस्सा पर आपन अधिकार जमा लिहल। साइबेरिया बहुत बड़हन बिस्तार वाला एरिया हवे आ इहाँ बहुत बीरर आबादी बाटे; 13.1 मिलियन (1 करोड़ 31 लाख) वर्ग किलोमीटर के क्षेत्रफल वाला एह इलाका में रूस के कुल आबादी के लगभग पाँचवाँ हिस्सा निवास करे ला। नोवोसिबिर्स्क आ ओम्स्क एह प्रदेश के सबसे बड़हन शहर बाने।

साइबेरिया भूगोलीय आ इतिहासी प्रदेश हवे न कि कौनों राजनीतिक भा प्रशासनिक इकाई, एही कारन एकर कौनों एकदम सटीक निर्धारित जमीनी चौहद्दी नइखे। परंपरागत रूप से, पच्छिम में यूराल परबत से ले के पूरुब में प्रशांत महासागर तक ले के हिस्सा के सगरी अइसन नदी बेसिन जिनहन के पानी आर्कटिक महासागर में गिरे ला, साइबेरिया के रूप में परिभाषित कइल जालें। येनिसी नदी साइबेरिया के दू हिस्सा में बाँटे ले, पच्छिमी आ पुरबी। एह तरीका से साइबेरिया उत्तर में आर्कटिक सागर से ले के दक्खिन में कजाकिस्तान के पर्बतीय हिस्सा, आ चीन आ मंगोलिया के परबती हिस्सा तक ले बिस्तार वाला इलाका हवे। साइबेरिया के बिचला हिस्सा (सेंट्रल साइबेरिया, जेकरा पच्छिमी आ पूरबी साइबेरिया आर्थिक प्रदेश के रूप में जानल जाला) सोवियत यूनियन के कोर (केंद्रीय महत्व के) इलाका मानल जाय। एह कोर एरिया के पच्छिम के हिस्सा के यूराल प्रदेश आ पूरुब वाला हिस्सा के रूसी सुदूर पूर्ब (रसियन फार ईस्ट) के रूप में जानल जाय।

## संदर्भ

श्रेणी:एशिया के भूगोल
यूरेशियाई स्टेपी

**यूरेशियाई स्टेप** () भा **यूरेशियाई स्टेपी**, जेकरा के **ग्रेट स्टेप** (great steppe) चाहे **द स्टेप्स** (the steppes) भी कहल जाला, एगो बिसाल स्टेप इकोप्रदेश हवे जे यूरेशिया में बा आ ई समशीतोष्ण कटिबंधी (टेम्परेट) घास के मैदान, सवाना आ झाड़ीदार बायोम के हिस्सा हवे। एकर बिस्तार पच्छिम में हंगरी, बुल्गारिया, रोमानिया, मोल्डोवा, यूक्रेन, पच्छिमी रूस, साइबेरिया, कजाकिस्तान, शिनजियांग, मंगोलिया आ मंचूरिया में बा, एकर एगो बाहर छटकल हिस्सा (एक्स्क्लेव) हंगरी में बाटे जेकरा के पैनोनियन स्टेप चाहे पुस्ता कहल जाला।

पुरापाथरजुग (पैलियोलिथिक) से स्टेप रूट बिचला यूरोप, पूरबी यूरोप, पच्छिमी एशिया, मध्य एशिया आ दक्खिन एशिया के आर्थिक, राजनीतिक, आ सांस्कृतिक रूप से जोड़े वाला ब्यापार-बाणिज्य के मार्ग रहल बाटे। *स्टेप रूट* खाली भर पुराना मध्यकाल के *सिल्क रूट* के पुरखा ना हवे बलुक आधुनिक जमाना के यूरेशियाई जमीनी पुल के पुरखा भी मानल जाला। ई इलाका घुमंतू लोगन के कई गो साम्राज्य सभ के इलाका रहल हवे आ कई ठे आदिवासी संघ (ट्राइबल कन्फ़ेडरेशन) सब के आ प्राचीन राज्य सभ के बिस्तार क्षेत्र रहल हवे; उदाहरण खातिर शियोंग्नू, शीथिया, सिमेरिया, हूण साम्राज्य, कोरास्मिया, ट्रांसोग्जियाना, सोग्डिया, शियान्बेई, मंगोल साम्राज्य, आ गोकतुर्क खांगानाते के नाँव गिनावल जा सके ला।

## बाहरी कड़ी
*The importance of the Eurasian steppe to the study of international relations in *Journal of International Relations and Development* 

श्रेणी:एशिया के इकोक्षेत्र
श्रेणी:यूरोप के क्षेत्र
श्रेणी:यूरेशिया के भूगोल
श्रेणी:यूरोप के भूगोल
श्रेणी:एशिया के भूगोल
बायोडायवर्सिटी हॉटस्पॉट

**बायोडायवर्सिटी हॉटस्पॉट** () कौनों अइसन जीवभूगोलीय प्रदेश (बायोज्याग्रफिकल रीजन) होला जहाँ बहुत मजिगर बायोडायवर्सिटी होखे आ ऊ मनुष्य के बसाव के चलते कौनों किसिम के पर्यावरणी ख़तरा में होखे।

*बायोडायवर्सिटी हॉटस्पॉट* शब्द पहिले-पहिल नॉर्मन मायर्स द्वारा 1988 में दिहल गइल जे 10 गो उष्णकटिबंधी बन सभ के हॉटस्पॉट के रूप में चिन्हित कइलें, बाद में इनहन में 8 गो अउरी जोड़ के इनहन के गिनती 18 भ गइल (1990 में)।

## इहो देखल जाय
* बायोडायवर्सिटी
* बायोडायवर्सिटी कंजर्वेशन
* बायोडायवर्सिटी क्षय

## संदर्भ

हॉट